en en id mk mk hbs_cyr mk mk ru mk mk mk uk ru mk ru ru mk ru mk mk hbs_cyr mk mk en en mk mk en en mk mk mk mk mk mk mk mk mk mk mk mk mk mk ru mk es es en en ru eu en en hbs_cyr mk mk mk ru mk en en ru
Фер е кога е фер за сите
Повик за работилница: Доста е од жртви на насилство – превенција, пристап, правна заштита
Што претставува насилство? Какви видови на насилство постојат? Дали сте запознаени со концептот на ненасилна трансформација на конфликти?
Ве повикуваме да се пријавите на работилницата „Доста е од жртви на насилство – превенција, пристап, правна заштита“ која ќе се одржи на ден 10.06.2016 година во Младински Културен Центар (МКЦ) во Битола (12:00 – 17.00) каде што овие прашања и теми ќе бидат разработени.
Со учество на работилницата добивате прилика да се запознаете подетално со тоа што претставува насилство, видовите на насилство, како и со концептот за ненасилство и ненасилна трансформација на конфликти.
За што се залага проектот „Доста е од жртви на насилство – превенција, пристап, правна заштита“?
Целта на проектот е преку фокусирање на жртвите на насилство, да се изврши нивно унифицирање, солидаризирање и зајакнување без да се навлегува во нивно диференцирање по однос на основот кој е земен во предвид при насилниот чин, со намера на овој начин да се зајакне борбата против на насилството.
Преку подигање на свеста помеѓу луѓето, помеѓу институциите и легислаторите, се надеваме дека ќе покренеме креативни решенија за проблемот насилство во иднина.
Поединечните цели на проектот се:
– информирање и обучување – “Prevent” (Превенција)
– обезбедување на бесплатни правни совети – “Protect” (Пристап до правда)
– овозможување на правна заштита пред државни институции и судови -“Proceed” (Правна заштита)
Доколку го задржавме вашето внимание со поканата, имате над 18 години и живеете во Битола, за пријавување на самата работилница треба да го пополните прашалникот и истиот да го пратите најдоцна до 03.06.2016 година на email адресата: ppp@all4fairtrials.org.mk
Ќе бидат избрани 20 учесници/чки за оваа работилница во Битола, воедно најавуваме уште 3 работилници кои ќе бидат одржани во Тетово, Струмица и Кавадарци.
Дополнителни информации ќе ви проследиме по изборот на учесници.
Коалиција “Сите за правично судење”
Најдете на следната локација
Developed by PROCESS IN & INDESIGN. Hosted by INHOST.
Copyright © 2022 Coalition All for Fair Trials